***Domando a fera*** (en inglés: *Bring Up Baby*) é un filme estadounidense dirixido por Howard Hawks que foi estreado en 1938. Emitiuse subtitulado en galego a través da TVG o 22 de maio de 2016.

Argumento
---------

David Huxley (Cary Grant) é un paleontólogo de vida pacífica, que ten como maior preocupación rematar a montaxe do esqueleto dun brontosauro ao que lle falta un óso. Está a piques de casar cunha muller de personalidade ríxida e ademais ten que dar boa impresión a Mrs. Random, unha rica muller que está pensando en facer unha xenerosa doazón ao seu museo. Porén, o día anterior á súa voda, David coñece a Susan Vance (Katharine Hepburn), unha moza aloucada que resulta ser a sobriña de Mrs. Random.

O irmán de Susan, Mark, envioulle dende Brasil un leopardo domesticado chamado "Baby", para que ela o entregue á súa tía. Susan confunde a David cun zoólogo e obrígao a que a acompañe á súa casa de campo para facerse cargo de Baby. A situación complícase cando Susan comprende que está namorada de David e decide retelo para evitar que case. Ademais, o can de Susan rouba e enterro o último óso do brontosauro de David e este deixa solto por erro outro leopardo dun circo próximo.

Personaxes
----------

* Katharine Hepburn como Susan Vance
* Cary Grant como Dr. David Huxley
* Walter Catlett como Oficial
* Barry Fitzgerald como Mr. Gogarty
* May Robson como Elizabeth Carlton Random
* Fritz Feld como Dr. Fritz Lehman
* Leona Roberts como Hannah Gogarty
* George Irving como Alexander Peabody
* Virginia Walker como Alice Swallow
* Pat O'Malley como Deputado (sen acreditar)

Repercusión
-----------

*Domando a fera* foi un fracaso rotundo de público, o que provocou que Howard Hawks fose apartado da dirección do que ía ser o seu seguinte filme, *Gunga Din*, tamén con Cary Grant, e obrigou a Hepburn a pagar a súa parte do contrato. Porén, a medida que pasaron os anos o filme obtivo cada vez máis atención, ata converterse nun clásico da comedia.

En 1990 *Domando a fera* foi seleccionado para a súa conservación no National Film Registry da Biblioteca do Congreso dos Estados Unidos de América como "cultural, histórica ou esteticamente significativo". Na listaxe dos cen mellores filmes confeccionada polo American Film Institute en 1997 ocupou o posto 96.

Notas
-----

1. ↑  Hanson 1993, p. 235.
2. ↑  *La Voz de Galicia*, 21 de maio de 2016. Páx. 54
3. ↑  Complete National Film Registry Listing

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Domando a fera Modificar a ligazón no Wikidata*** |

### Bibliografía

* Hanson, Patricia King, ed. (1993). *The American Film Institute Catalog of Motion Pictures Produced in the United States: Feature Films, 1931-1940*. Berkeley e Os Ánxeles: University of California Press. ISBN 978-0-520-07908-3.

### Ligazóns externas

* Ficha na IMDb *(en inglés)*
* Ficha en Filmaffinity *(en castelán)*

|  |  |
| --- | --- |
| Control de autoridades | 
* Wd: Q179743
* WorldCat
* VIAF: 225701209
* AFI: 6702
* Allmovie: v7142
* AlloCiné: 939
* BIBSYS: 98045136
* BNF: 165949663
* Box Office Mojo: bringingupbaby
* CineRessources: 32627
* EBID: ID
* FilmAffinity: 290267
* GND: 4549404-6
* IMDb: tt0029947
* LCCN: n88047751
* LUMIERE: 20098
* Metacritic: bringing-up-baby
* OFDb: 8516
* OMDB: 900
* Rotten Tomatoes: bringing\_up\_baby
* SUDOC: 189813814
* Synchronkartei: 1930
* TMDb: 900
* TVcom: bringing-up-baby

 |